section_heading: Karijera
paragraph_text: Odmah nakon izdanja, Leigh je dobila ulogu u filmu "If Winter Comes" u kojem su nastupali i Walter Pidgeon i Deborah Kerr. Zahvaljujući velikom uspjehu "The Romance of Rosy Ridge", Leigh i Johnson su trebali ponovno odigrati par u filmu "The Life of Monty Stratton" 1947. godine. Projekt je odgođen i izdan dvije godine kasnije, ovaj put pod imenom "The Stratton Story" s Jamesom Stewartom i June Allyson. Još jedan film u kojem je Leigh trebala glumiti, no naposljetku je zamijenjena je "Alias a Gentleman". Pred kraj 1947. godine, Leigh je snimala film o Lassieju "Hills of Home", prvi film u kojem je kreditirana kao glavna uloga. Uslijedili su mnogi filmovi, od kojih valja izdvojiti mjuzikl komediju "My Sister Eileen" u kojoj su uz Janet nastupali i Jack Lemmon, Betty Garrett i Dick York, kao i dramu "Male žene". Svoju svestranost pokazala je glumeći u filmovima kao što su "Angels in the Outfield" 1951. i vesternu "The Naked Spur" 1953. godine.